pythainlp/thai_wikipedia_clean_20230101 huggingface dataset:
วิโอเลต วอเทียร์ มีผลงานเล่นมิวสิกวิดีโอเพลง "หายใจออกก็เหงา หายใจเข้าก็คิดถึง" ของ วงซีควินท์ จากนั้นได้ร่วมประกวดร้องเพลงในรายการ "เดอะวอยซ์ไทยแลนด์ ซีซั่นที่ 2" ร้องเพลง "Leaving on a Jet Plane" ในรอบ Blind audition ที่คลิปมียอดวิวสูงที่สุดของฤดูกาล แต่สามารถผ่านไปได้ถึงแค่รอบน็อคเอ้าท์เท่านั้น ต่อมาได้แสดงเป็นตัวประกอบในภาพยนตร์เรื่อง "ฝากไว้..ในกายเธอ" ของค่ายจีทีเอช รวมถึงร้องเพลงประกอบด้วย ในปีนั้นเองมีผลงานเขียนเพลง อย่างเพลง "Walk You Home" จากภาพยนตร์ "ไอฟาย..แต๊งกิ้ว..เลิฟยู้"
จากนั้นร้องเพลงประกอบละครช่องสามอีกหลายเพลง อย่างเช่น เพลง "อยากรู้หัวใจตัวเอง" จากละคร "แอบรักออนไลน์", เพลง "สะดุด" จากละคร "นางสาวทองสร้อย คุณแจ๋วหมายเลข 1" รวมถึงเพลง "หากฉันตาย" จากละคร "ขอเป็นเจ้าสาวสักครั้งให้ชื่นใจ" และ ต่อมามีผลงานแสดงภาพยนตร์เรื่อง "ฟรีแลนซ์..ห้ามป่วย ห้ามพัก ห้ามรักหมอ" ที่ทำให้เธอได้รับรางวัลภาพยนตร์แห่งชาติ สุพรรณหงส์ ครั้งที่ 25 รางวัลสมาคมผู้กำกับภาพยนตร์ไทย ครั้งที่ 6 รางวัลคมชัดลึก อวอร์ด ครั้งที่ 13 และรางวัลภาพยนตร์ไทย ชมรมวิจารณ์บันเทิง ครั้งที่ 24 ในสาขานักแสดงสมทบหญิงยอดเยี่ยม จากทั้ง 4 สถาบัน และยังได้ร้องเพลงประกอบภาพยนตร์ชื่อเพลง "Vacation Time" ร้องร่วมกับอภิวัชร์ เอื้อถาวรสุข
ปี พ.ศ. 2561 ปล่อยเพลงสากลเพลงแรกคือ "Drive" ต่อด้วยเพลงสากลเพลงที่ 2 ในเพลง "Smoke" ออกมาในปีเดียวกัน โดย จนในปี พ.ศ. 2563 ปล่อยเพลงสากลเพลงที่ 3 ในเพลง "Brassac"
ราฟาเอล ปัสกวล
ราฟาเอล ปัสกวล กอร์เตส  เกิดวันที่ 16 มีนาคม พ.ศ. 2513 ที่มาดริด ประเทศสเปน เป็นนักกีฬาวอลเลย์บอลชายชาวสเปน เขามีชื่อเล่นว่า "เอลโตโร", "เอลมาร์โช" หรือ "เอลเลออน" เขาได้เข้าร่วมกีฬาโอลิมปิก 2 ครั้ง (1992 และ 2000) เขาได้รับรางวัลผู้เล่นทรงคุณค่าในการแข่งขันชิงแชมป์โลก 1998
ทากาอากิ โทมิมัตสึ
ทากาอากิ โทมิมัตสึ (; ; 20 กรกฎาคม ค.ศ. 1984 — ) เป็นนักกีฬาวอลเลย์บอลชายชาวญี่ปุ่น ผู้ทำหน้าที่ร่วมสังกัดโทเรย์แอร์โรส์
สมัยที่เขาเรียนที่มหาวิทยาลัยโทไก เขาเล่นตำแหน่งตัวตีด้านนอกและตัวบล็อกกลาง
ในปี ค.ศ. 2010 เขารับรางวัลบล็อกยอดเยี่ยม 3 ครั้งในการแข่งขัน วี.พรีเมียร์ลีก และได้รับรางวัลเบสต์ 6 จากการแข่งขันคุโระวะชิกิออลเจแปนวอลเลย์บอลแชมเปียนชิพ ครั้งที่ 60
เอเชียนคัพ 2015 นัดชิงชนะเลิศ
การแข่งขันฟุตบอล เอเชียนคัพ 2015 นัดชิงชนะเลิศ เป็นการแข่งขันฟุตบอลที่กำลังจะเกิดขึ้นในวันที่ 31 มกราม ค.ศ. 2015 ที่ สนามกีฬาออสเตรเลีย ใน ซิดนีย์, ออสเตรเลีย, เพื่อหาผู้ชนะของ เอเชียนคัพ 2015. โดยเป็นการพบกันระหว่าง , และประเทศเจ้าภาพ . ทีมที่ชนะเลิศในนัดชิงชนะเลิศจะได้สิทธิ์เข้าแข่งขัน คอนเฟเดอเรชันส์คัพ 2017, ซึ่งรับหน้าที่เป็นเจ้าภาพโดย ประเทศรัสเซีย.
ก่อนการแข่งขัน, เกาหลีใต้มาถึง เอเชียนคัพ นัดชิงชนะเลิศสามครั้งด้วยกัน (1972, 1980 และ 1988), จบการแข่งขันด้วยรองชนะเลิศในความพยายามทั้งหมดเนื่องจากเกิดระบบ แพ้คัดออก. อย่างไรก็ตาม, ก่อนที่จะมีระบบดังกล่าว, เกาหลีใต้ได้รับรางวัลจากการแข่งขันสองครั้ง (1956 และ 1960). ออสเตรเลียได้เพียงครั้งเดียวในการเข้านัดชิงชนะเลิศ (2011) ตั้งแต่ย้ายมาที่ สมาพันธ์ฟุตบอลเอเชีย จาก สมาพันธ์ฟุตบอลโอเชียเนีย เมื่อปี ค.ศ. 2006.
วิกฤติอูถั่น
แม่โขง (ละครโทรทัศน์)
แม่โขง เป็นละครโทรทัศน์ไทยแนว ผจญภัย-แอ็กชั่น-โรแมนติก นำแสดงโดย พีท ทองเจือ, กุลสตรี ศิริพงษ์ปรีดา และนักแสดงชั้นนำอื่นๆ อีกมากมาย เริ่มออกอากาศตอนแรกวันที่ 4 ตุลาคม พ.ศ. 2544 – 14 พฤศจิกายน พ.ศ. 2544 ทุกวันพุธ-พฤหัสบดี เวลา 20.20–22.20 น. ทางสถานีโทรทัศน์สีกองทัพบกช่อง 7 ผลิตโดย บริษัท อาร์.เอส.โปรโมชั่น 1992 จำกัด จากบทประพันธ์ของ ปองพล อดิเรกสาร "PAUL ADIREX" บทโทรทัศน์โดย สุมัชฌิมา กำกับการแสดงโดย องอาจ สิงห์ลำพอง
การสืบค้นทหารอเมริกันที่สูญหายไปในสงครามเวียดนาม การตามล่าสมบัติของกษัตริย์โบราณแห่งอาณาจักรลาว เรื่องราวของประวัติศาสตร์อารยธรรมของชุมชนลุ่มแม่น้ำโขง เรื่องราวของชนเผ่าภูริซึ่งเล่าขานเป็นตำนานลี้ลับอันไม่ปรากฏในแผนที่ใดๆ การสร้างสะพานข้ามแม่น้ำโขงเพื่อเชื่อมไทย-ลาวทั้งทางเศรษฐกิจการค้าและวัฒนธรรม ตลอดจนขบวนการค้ายาเสพติด เรื่องเหล่านี้สอดร้อยเข้าด้วยกันโดยพญานาค งูยักษ์ในตำนานของชุมชนลุ่มน้ำโขงซึ่งทำหน้าที่พิทักษ์ทรัพย์สมบัติของแผ่นดินบันดาลให้บังเกิดความตายลึกลับอย่างน่าสะพรึงกลัวและมีเงื่อนงำตามความเชื่อเรื่องกรรมที่ก่อขี้นมา
ปรสิต (หนังสือการ์ตูน)
ปรสิต  เป็นเรื่อง แนววิทยาศาสตร์ วาดโดย Hitoshi Iwaakiตีพิมพ์โดยสำนักพิมพ์Kodansha ลงนิตยสาร"Afternoon" ในปี ค.ศ. 1988 ถึง 1995
โดยถูกซื้อสิทธิ์ไปยังประเทศอเมริกา โดย Tokyopop และ Del Rey รวมไปถึง Kodansha Comics USA ในประเทศไทย มีสำนักพิมพ์สยามอินเตอร์คอมิกส์ เป็นเจ้าของลิขสิทธิ์
ในปี 2557 ได้มีการประกาศสร้างการ์ตูนแอนิเมชัน และภาพยนตร์อีก 2 ภาค ในปี พ.ศ. 2557-2558
"ชินอิจิ" เด็กหนุ่มที่อาศัยในเมืองเล็กๆแถบโตเกียว ได้ถูกปรสิตลึกลับเข้าไปในแขน และกัดกินแขนซ้ายของเขาไป แล้วเขาใช้ชีวิตร่วมกับมัน เขาได้ตั้งชื่อให้มันว่า "มิกิ" และพวกเขาก็ได้พบความจริงที่ว่า ปรสิตตัวอื่นๆที่ได้สิงร่างมนุษย์อยู่นั้น กินมนุษย์เป็นอาหาร โดยปลอมเป็นศีรษะของเหยื่อที่ถูกกิน และผู้ใดที่พยายามขัดขวางมัน พวกมันจะกำจัดไม่ให้เหลือ
พระเอกของเรื่อง เด็กหนุ่มที่ถูกปรสิตสิ่งมีชีวิตจากเอเลี่ยนเข้าสิงร่างกายในมือซ้าย และได้รับพลังพิเศษจากเหนืมนุษย์ สามารถใช้มือซ้ายเป็นอาวุธสังหาร
ปรสิตสิ่งมีชีวิตจากเอเลี่ยนเข้าสิงร่างกายอาศัยในมือซ้ายของชินอิจิ และเป็นเพื่อนของชินอิจิ
ฝ่ายมนุษย์.
นางเอกของเรื่อง เป็นเพื่อนสมัยเด็กของชินอิจิ ต่อมาเป็นคนรักของชินอิจิ
เพื่อนร่วมห้องชินอิจิและซาโตมิ
สือ.
ในส่วนของนิตยสาร Tokyopop . Gotō's name was written without a macron.
Pub rock (United Kingdom)
ผับร็อก
Pub rock
ริออต!
โทนี่ วิลสัน
ทะกะอะกิ โตะมิมะสึ
7 พระกาฬ
7 พระกาฬ เป็นภาพยนตร์ไทย ซึ่งดัดแปลงจากบทประพันธ์ของ แสงเพชร เสนีย์บดินทร์ โดยเป็นเรื่องราวของ 4 สายลับที่ได้ปลอมตัวเป็นวายร้ายเข้าไปในองค์กรเพื่อหยุดยั้งแผนการที่จะทำลายประเทศไทยและสืบหาว่านายใหญ่ขององค์กรคือใคร กำกับโดย ชาลี อินทรวิจิตร นำแสดงโดย มิตร ชัยบัญชา, เพชรา เชาวราษฎร์, ประจวบ ฤกษ์ยามดี, รุจน์ รณภพ, แมน ธีระพล, อดุลย์ ดุลยรัตน์, อดินันท์ สิงห์หิรัญ, อนุชา รัตนมาลย์ ออกฉายครั้งแรกเมื่อวันที่ 3 กุมภาพันธ์ พ.ศ. 2510
ในปี พ.ศ. 2526 ได้มีการนำกลับมาสร้างใหม่อีกครั้ง สร้างโดย พี.เอส.โปรดักชั่น กำกับโดย ประวิทย์ ลีลาไว นำแสดงโดย ทูน หิรัญทรัพย์, ม.ล.สุรีย์วัลย์ สุริยง, สมบัติ เมทะนี, ธิติมา สังขพิทักษ์, โกวิท วัฒนกุล, ลักษณ์ อภิชาติ ออกฉายวันที่ 29 มกราคม พ.ศ. 2526 โดยปรับเปลี่ยนเนื้อหาและตัวละครบางส่วน พร้อมกันนี้ อดุลย์ ดุลยรัตน์ นักแสดงจากฉบับปี พ.ศ. 2510 ก็ได้กลับมาร่วมแสดงด้วย
ในปี พ.ศ. 2547 ดีด้า วิดีโอ โปรดักชั่น ได้นำเรื่อง 7 พระกาฬ มาสร้างเป็นละครโทรทัศน์ ทางสถานีโทรทัศน์สีกองทัพบกช่อง 7 กำกับโดย สยม สังวริบุตร, ปทุม สิทธุอุส่าห์, วิชัย นิ่มสกุล บทโทรทัศน์โดย เรียว ช่อชอุ่ม นำแสดงโดย พัชราภา ไชยเชื้อ, ดนุพร ปุณณกันต์, วินัย ไกรบุตร, อัมรินทร์ สิมะโรจน์, ชินมิษ บุนนาค, นวพล ภูวดล, วัชรเกียรติ บุญภักดี, เอกราช สุวรรณภูมิ, ลิขิต เอกมงคล, สรพงษ์ ชาตรี, มัณฑนา หิมะทองคำ, พรรัมภา สุขได้พึ่ง, กัลยา เลิศเกษมทรัพย์, จุฑารัตน์ อัตถากร โดยในฉบับละครได้อิงจากฉบับภาพยนตร์ปี พ.ศ. 2510 และ พ.ศ. 2526 และมีการเพิ่มตัวละครพร้อมกับปรับบทให้ทันสมัยมากขึ้นโดยในฉบับละครครั้งนี้ได้ สมภพ เบญจาธิกุล นักแสดงผู้รับบท คม คันศร ในฉบับภาพยนตร์เมื่อ พ.ศ. 2526 มาร่วมแสดงในบท กำนันเหิม เมืองทอง พ่อของ หาญ เมืองทอง และ พิภพ ภู่ภิญโญ ผู้รับบท มืด ธรณี ในฉบับภาพยนตร์เมื่อ พ.ศ. 2526 มาร่วมแสดงเป็นนักแสดงรับเชิญในบท เฮียเก๊า ขาใหญ่ในคุก
รถบรรทุกนักโทษคดีร้ายแรง 7 คน ที่ถูกเรียกว่า 7 พระกาฬ เกิดพลิกคว่ำนักโทษทั้ง 7 หนีออกมาได้และแยกย้ายไปคนละทิศคนละทาง คนทั้ง 7 ประกอบด้วย
หาญหนีไปที่วังเหนือบ้านเดิมของเขา แต่หาญได้ถูกกำนันเหิม ผู้เป็นพ่อไล่ออกมาเพราะไม่พอใจที่ลูกชายเป็นโจร แต่หาญก็ได้แพน คนรักและคำหอม น้องสาวของเขาคอยปลอบใจ แต่การมาถึงของหาญทำให้พ่อเลี้ยงแสน ศัตรูเก่าของหาญตั้งใจจะฆ่าเขาให้ได้ โดยพ่อเลี้ยงแสนได้บุญมีมาเป็นสมุนคู่ใจ และต่อมาก็มีมืดมาเป็นพวกอีกคน
คมหลบหนีมาพบกับสร้อย ลูกสาวพ่อเลี้ยงแสนที่ใช้เสน่ห์ยั่วยวนจนคมมาเป็นพวกเดียวกับพ่อเลี้ยงแสน ส่วนดามพ์ไปทำงานอยู่กับเสี่ยมังกร โดยที่พ่อเลี้ยงแสนและเสี่ยมังกรเป็นพวกเดียวกัน เสี่ยมังกรอยากได้หาญและทองใบที่ตอนนี้มาอยู่กับพ่อเลี้ยงแสนมาเป็นพวกแต่พ่อเลี้ยงแสนไม่ยินยอมขณะที่ใกล้จะเกิดการปะทะของคนสามกลุ่มที่มีหาญกับทองใบพวกหนึ่ง พ่อเลี้ยงแสน บุญมี และมืดเป็นพวกที่สอง ส่วนพวกที่สามคือเสี่ยมังกรและดามพ์ พอดีกับที่สิงห์ปรากฏตัวขึ้นและสั่งให้ทุกคนเลิกต่อสู้มาทำงานให้กับองค์การที่พ่อเลี้ยงแสนและเสี่ยมังกรนั้นสังกัดอยู่ จากนั้น 7 พระกาฬ ก็รวมตัวกันอีกครั้ง และไปรับคำสั่งจากเสือใบที่เป็นหัวหน้าใหญ่ขององค์การ
งานแรกของ 7 พระกาฬ คือการขนอาวุธเถื่อนแต่งานต้องล้มเหลวเพราะตำรวจที่มีสารวัตรชาญชัย เก่งการยิง นำกำลังไปรอจับ เพราะสารวัตรชาญชัยได้ข้อมูลมาจากดามพ์ก่อนหน้านี้ เสือใบโกรธมากและเชื่อว่ามีหนอนบ่อนไส้จึงไปจับตัวสารวัตรชาญชัยเพื่อให้บอกตัวสายคนนั้น แต่สารวัตรชาญชัยไม่ยอมบอก แถมซ้ำมืดยังแอบช่วยให้สารวัตรชาญชัยหนีไปได้อีกด้วย
เสือใบจึงใช้วิธีทดสอบด้วยกลลวงและพบว่าไส้ศึกในองค์การที่มาจาก 7 พระกาฬนั้นมีอยู่ 4 คนคือ ดามพ์, คม, มืด และทองใบ จึงมีคำสั่งให้ประหาร แต่ไส้ศึกแท้จริงแล้วอีกคนคือหาญที่ลวงให้เสือใบคิดว่าเป็นทองใบ จากนั้น หาญ, ดามพ์, คม และมืดที่มาจากสี่เหล่าทัพร่วมกันทำลายองค์กรร้าย ได้ร่วมกับสารวัตรชาญชัยที่ยกกำลังมาปราบองค์การรวมทั้งบุญมีและสิงห์จนราบคาบ
ยูตะ โยเนยามะ
ยูตะ โยเนยามะ (; ; 29 สิงหาคม ค.ศ. 1984 — ) เป็นนักกีฬาวอลเลย์บอลชายชาวญี่ปุ่น ผู้ทำหน้าที่ร่วมสังกัดโทเรย์แอร์โรส์
ยูตะ โยเนยามะ เริ่มเล่นวอลเลย์บอลในโรงเรียนประถมซูงายะ ในชั้นปีที่ 1 เขาจบการศึกษาจากโรงเรียนมัธยมซากาโดนิชิ จังหวัดไซตามะ ส่วนในการแข่งขันกีฬาระหว่างมหาวิทยาลัยเขาได้นำทีมคว้าอันดับ 4 และทำหน้าที่เป็นหัวหน้าทีมในขณะที่เขาเรียนมหาวิทยาลัยในชั้นปีที่สี่ ในปี ค.ศ 2007 เขาได้เข้าร่วมสโมสรโทเรย์แอร์โรส์ ส่วนในปี ค.ศ. 2012 เขาได้รับหน้าที่เป็นหัวหน้าทีมโทเรย์แอร์โรส์
ในปี ค.ศ. 2008 เขาได้รับรางวัลเบสต์ 6 จากการแข่งขันคูโรวาชิกิออลเจแปนวอลเลย์บอลแชมเปียนชิพ ครั้งที่ 57
ในปี ค.ศ. 2011 ในการแข่งขันคูโรวาชิกิออลเจแปนวอลเลย์บอลแชมเปียนชิพ ครั้งที่ 60 เขาได้เป็นผู้มีส่วนสำคัญที่ทำให้ทีมได้รับตำแหน่งชนะเลิศ และเขาได้รับรางวัลผู้เล่นทรงคุณค่า, รางวัลเบสต์ 6
ในเดือนมีนาคม ค.ศ. 2012 การแข่งขันวี.พรีเมียร์ลีก ฤดูกาล 2011/12 เขาได้เป็นผู้มีส่วนสำคัญในการพาทีมโทเรย์แอร์โรส์เข้ารับตำแหน่งชนะเลิศ และเขาได้รับรางวัลไฟท์ติงสปิริต
ยุตะ โยะเนะยะมะ
เดโว
พระเจ้าบรมวงศ์เธอ พระองค์เจ้าบุรฉัตรไชยากร กรมพระกำแพงเพ็ชรอัครโยธิน
พระวรวงศ์เธอ พระองค์เจ้าไตรทศประพันธ์ กรมหมื่นเทววงศ์วโรทัย
ภัยพิบัติท่าอากาศยานเตเนริเฟ
ภัยพิบัติท่าอากาศยานเตเนริเฟ เกิดขึ้นเมื่อวันที่ 27 มีนาคม ค.ศ. 1977 เมื่อเครื่องบินโดยสารโบอิง 747 ของสายการบินแพนแอมและเคแอลเอ็ม ชนกันบนทางวิ่งของท่าอากาศยานโลสโรเดโอส (ปัจจุบันคือท่าอากาศยานเตเนริเฟนอร์เต) ที่เกาะเตเนริเฟในหมู่เกาะคะแนรีของสเปน ทำให้มีผู้เสียชีวิต 583 คน นับเป็นอุบัติเหตุทางการบินที่ร้ายแรงที่สุดในประวัติศาสตร์การบิน จากผลของอิทธิพลขององค์กร สภาพแวดล้อม และการกระทำที่ไม่ปลอดภัยที่นำไปสู่หายนะครั้งนี้เป็นตัวอย่างในการทบทวนกระบวนการและกรอบงานสำหรับการสอบสวนหายนะและการป้องกันอุบัติเหตุทางการบิน
จุดเริ่มต้นของเหตุการณ์เกิดจากเหตุขู่วางระเบิดในเวลา 13.05 น. ต่อมาอีก 10 นาที เวลา 13.15 น. เกิดระเบิดที่ท่าอากาศยานกรันกานาเรียตามคำขู่และมีการขู่วางระเบิดลูกที่สอง ทำให้เครื่องบินหลายลำต้องเปลี่ยนมาลงที่ท่าอากาศยานโลสโรเดโอสซึ่งเล็กกว่าแทน ในตอนแรกแพนแอมเที่ยวบิน 1736 ขอต่อรองบินวน แต่เจ้าหน้าที่ท่าอากาศยานกรันกานาเรียไม่อนุญาตและบังคับให้แพนแอมทำการบินลงที่ท่าอากาศยานโลสโรเดโอส เจ้าหน้าที่ของท่าอากาศยานโลสโรเดโอสรายงานว่าตั้งแต่ทำงานวันที่เกิดเหตุเครื่องบินมาลงจำนวนเยอะมากที่สุด เขาจึงต้องทำงานอย่างหนักในการจัดระเบียบเครื่องบินที่มาลงจอดที่นี่ เพื่อรอเวลาที่ท่าอากาศยานกรันกานาเรียจะเปิดใช้อีกครั้ง ระหว่างนั้นกัปตันของสายการบินเคแอลเอ็มได้สั่งให้ลูกเรือนำผู้โดยสารทั้งหมดลงจากเครื่องเพื่อลดความเครียดจากการเดินทาง
เมื่อท่าอากาศยานกรันกานาเรียเปิดใช้อีกครั้ง เจ้าหน้าที่ได้พยายามจัดการทางวิ่งที่มีเครื่องบิน 5 ลำจอดรออยู่ รวมถึงเครื่องบินของสายการบินแพนแอม เที่ยวบินที่ 1736 ที่เดินทางมาจากลอสแอนเจลิสโดยแวะพักที่นิวยอร์ก และเครื่องบินของสายการบินเคแอลเอ็ม เที่ยวบินที่ 4805 ที่เดินทางมาจากอัมสเตอร์ดัม ปรากฏว่ากัปตันของเคแอลเอ็มได้สั่งให้เติมน้ำมันที่ท่าอากาศยานโลสโรเดโลสเดโอส ส่งผลให้เครื่องบินสายการบินแพนแอมนั้นไม่สามารถเดินทางได้
ในขณะที่เครื่องบินลำอื่น ๆ ได้แทรกระหว่างเครื่องบินเคแอลเอ็มกับรันเวย์ เนื่องจากเครื่องบินลำอื่นเป็นแบบ โบอิง 737 โบอิง 727 ดักลาส ดีซี-8 ซึ่งมีขนาดเล็กกว่าจึงแทรกออกไปได้ กัปตันของสายการบินแพนแอมจึงได้สั่งวิศวกรการบินให้ไปคำนวณระยะทางว่าสามารถแทรกออกไปได้หรือไม่ซึ่งผลการคำนวณโดยใช้เท้าวัดระยะออกมาว่าไม่สามารถแทรกออกไปได้เพราะเครื่องบินมีขนาดใหญ่เท่า ๆ กัน
ระหว่างที่เครื่องบินสายการบินเคแอลเอ็มกำลังเติมน้ำมัน นักบินของสายการบินแพนแอมได้ถามว่าจะใช้เวลากี่นาที ซึ่งนักบินของเคแอลเอ็มตอบว่า 45 นาที ส่งผลให้นักบินแพนแอมอารมณ์เสียเป็นอย่างมาก เนื่องจากกัปตันแพนแอมได้สั่งให้ลูกเรือและผู้โดยสารอยู่บนเครื่องบินตลอดเวลา หมอกที่ลงจัดทำให้หอบังคับการบินมองไม่เห็นเครื่องบินทั้งสองลำ อีกทั้งเครื่องบินทั้งสองลำก็ไม่มีเรดาร์ภาคพื้นดิน ทำให้หอบังคับการบินไม่ทราบตำแหน่งและต้องใช้วิธีการสื่อสารแทน การสื่อสารของพวกเขานั้นค่อนข้างกระท่อนกระแท่นเนื่องจากเจ้าหน้าที่จราจรทางอากาศนั้น ออกเสียงตัว R ไม่ชัดและการสื่อสารพร้อม ๆ กัน ส่งผลให้มีคลื่นแทรกระหว่างการสื่อสาร จึงมีการสอบถามกันไปว่าระหว่างคำว่า First กับ Third เพื่อความแน่ใจ
เครื่องบินของสายการบินแพนแอม ได้รับคำสั่งให้เลี้ยวที่ทางวิ่งที่สาม เมื่อพวกเขาไปถึงพวกเขาพบว่าเขาไม่สามารถเข้าทางวิ่งได้ เนื่องจากต้องเลี้ยวหักศอกจึงจำเป็นต้องมีทางวิ่งมากกว่านี้ หากพวกเขาทำตามเครื่องบินจะรุกล้ำเข้าไปในพื้นสนามหญ้าของท่าอากาศยานนักบินจึงตัดสินใจจะไปทางวิ่งที่สี่แทน ในระหว่างกำลังไปทางวิ่งที่สี่ นักบินผู้ช่วยของเครื่องบินเคแอลเอ็มแจ้งหอบังคับการบินด้วยประโยคที่ว่า "We are now at takeoff." (เราพร้อมนำเครื่องขึ้นแล้ว) ซึ่งไม่ค่อยชัดเจนนักในการอนุญาตทำการบิน กล่าวคือเป็นการสื่อสารแบบไม่เป็นทางการซึ่งให้ความหมายค่อนข้างกำกวม ต่อมาวิศวกรการบินได้ท้วงขึ้นมาว่าน่าจะยังไม่ได้รับการอนุญาตทำการบิน ซึ่งกัปตันได้ตอบกลับมาอย่างอารมณ์เสียว่าพวกเขาอนุญาตแล้วและทำการบินขึ้น
เครื่องบินเคแอลเอ็มตัดสินใจนำเครื่องขึ้น ในขณะที่เครื่องบินของแพนแอมยังอยู่บนทางวิ่ง ทำให้เกิดการชนกันและระเบิดเป็นลูกไฟขนาดใหญ่ ผู้โดยสารและลูกเรือบนเครื่องบินเคแอลเอ็มทั้งหมด 248 คนเสียชีวิต ส่วนผู้โดยสารและลูกเรือบนเครื่องบินแพนแอมเสียชีวิต 335 คน บาดเจ็บ 61 คน รวมยอดผู้เสียชีวิตในเหตุการณ์นี้ 583 คน
การสอบสวนสาเหตุ.
เนื่องจากอุบัติเหตุเกิดขึ้นในดินแดนของสเปน เจ้าหน้าที่จากประเทศสเปนจึงเข้ามาสอบสวนสาเหตุ เหตุการชนเกี่ยวกับเครื่องบินจากสหรัฐอเมริกาและเนเธอร์แลนด์ ทั้งสองประเทศจึงเข้ามาสืบสวนสาเหตุเช่นกัน จากการสืบสวนพบว่าสาเหตุหลักของอุบัติเหตุคือเที่ยวบินเคแอลเอ็มแล่นขึ้นโดยยังไม่ได้รับสัญญาณจากหอบังคับการบิน การสอบสวนระบุว่ากัปตันไม่ได้ตั้งใจแล่นขึ้นโดยไม่อาศัยสัญญาณ แต่เนื่องจากความเข้าใจผิดของลูกเรือเที่ยวบินเคแอลเอ็มและหอบังคับการบิน ทำให้เขาเชื่อว่าเขาได้รับสัญญาณให้แล่นขึ้นแล้ว ผู้สืบสวนชาวดัตช์ให้ความสนใจเหตุครั้งนี้มากกว่าผู้สืบสวนชาวอเมริกันและสเปน แต่ในที่สุดแล้ว เคแอลเอ็มยอมรับว่าลูกเรือมีส่วนให้เกิดอุบัติเหตุครั้งนี้ นโยบายของบริษัทที่ห้ามเครื่องบินดีเลย์ขู่ฟ้องร้องกัปตัน ส่งผลให้กัปตันรีบร้อนและต่อมาสายการบินชดเชยค่าเสียหายให้ญาติผู้เสียชีวิต
อุบัติเหตุครั้งนี้มีหลายสาเหตุ เริ่มจากการวางระเบิดที่สนามบิน การที่สายการบินแพนอเมริกันเวิลด์แอร์เวส์ไม่ได้รับอนุญาตให้บินวนเพื่อรอลงจอด กัปตันของเคแอลเอ็มไม่ได้บินเป็นระยะเวลา 3 เดือน เนื่องจากทำหน้าที่สอนนักบินใหม่ในห้องทำการบินจำลอง ซึ่งทีมสอบสวนให้ความเห็นว่าการฝึกสอนในห้องทำการบินจำลองเป็นระยะเวลา 3 เดือน ส่งผลให้เขาขาดทักษะการสื่อสารกับเจ้าหน้าที่ควบคุมการจราจรทางอากาศ เนื่องจากในห้องทำการบินจำลองจะไม่มีการสื่อสารกับเจ้าหน้าที่ควบคุมการจราจรทางอากาศ รวมถึงนโยบายห้ามไปถึงที่หมายสายของเคแอลเอ็ม ซึ่งมีโทษถึงขั้นฟ้องร้องเรียกค่าเสียหายจากนักบิน ยกเลิกเที่ยวบิน และสูงสุดคือยึดใบอนุญาตทำการบินเชิงพาณิชย์ การสื่อสารที่ไม่ชัดเจนด้วยสำเนียงภาษาอังกฤษแบบสเปนของหอบังคับการบินทำให้ฟังยากส่งผลให้ต้องถามซ้ำเพื่อความแน่ใจ
นอกจากนี้สาเหตุยังมาจากกัปตันของเคแอลเอ็มตัดสินใจเติมน้ำมันให้เต็มถังเครื่องที่สนามบินเนื่องจากราคาถูกกว่าสนามบินปลายทาง จึงทำให้เกิดระเบิดขนาดใหญ่เนื่องจากมีน้ำมันเชื้อเพลิงจำนวนมาก ท่าอากาศยานไม่พร้อมสำหรับเครื่องบินขนาดใหญ่จำนวนมาก หมอกที่ลงจัดจนทำให้เจ้าหน้าที่รับทราบอุบัติเหตุช้ากว่า ต้องรอนักบินสายการบินอื่นแจ้ง ทัศนวิสัยของสนามบิน การสื่อสารพร้อมกันส่งผลให้มีคลื่นแทรกในประโยคสำคัญซึ่งหากไม่มีคลื่นวิทยุแทรกราว 4 วินาที และนักบินรับทราบประโยคนั้นอาจช่วยให้ไม่เกิดอุบัติเหตุ การทำงานหนักของหอบังคับการบิน โรงพยาบาล และรถดับเพลิงอากาศยาน รวมถึงการสื่อสารที่ไม่เป็นทางการซึ่งทำให้นักบินเข้าใจเอาเองว่าเป็นการอนุญาตทำการบิน
เหตุการณ์คล้ายคลึง.
วันที่ 1 เมษายน ค.ศ. 1999 สายการบินโคเรียนแอร์ไลน์ เที่ยวบิน 36 ทะเบียน HL2493 แบบ Boeing 747-4B5 พร้อมผู้โดยสาร 340 ราย และลูกเรือ 22 รายขณะนำเครื่องบินวิ่งขึ้นที่ท่าอากาศยานนานาชาติโอแฮร์มีเครื่องบินของสายการบินไชนาแอร์ไลน์ เที่ยวบิน 9018แบบ Boeing 747-2J6BSF ทะเบียน B-2446 มีลูกเรือและผู้โดยสารรวม 8 ราย ขวางอยู่ที่รันเวย์สนามบิน เครื่องบินทั้งสองลำเป็นแบบโบอิง 747 อย่างไรก็ตามไม่เกิดอุบัติเหตุขึ้นโดยเครื่องทั้งสองลำบินห่างกันเพียง 75 ฟุต
รอยยิ้ม
"รอยยิ้ม" เป็นซิงเกิลแรกของวงดนตรีสครับบ จากสตูดิโออัลบั้มที่ 6 คลีน ประพันธ์เนื้อร้อง-ทำนองโดย ธวัชพนธ์ วงศ์บุญศิริ, ต่อพงศ์ จันทบุบผา และเรียบเรียงโดย ต่อพงศ์ จันทบุบผา, ประทีป สิริอิสสระนันท์ ออกจำหน่ายในวันที่ 6 มกราคม พ.ศ. 2557
เพลง "รอยยิ้ม" ได้อันดับ 3 จากการจัดอันดับของ ซี้ดเอฟเอ็ม ในชาร์ตซี้ดเอฟเอ็ม ชาร์ตท็อป 20 หมวดเพลงไทยสากล ประจำวันที่ 16 กุมภาพันธ์ พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล 40 สถานี
ชุติกาญจน์ พลไชย
ชุติกาญจน์ พลไชย (ชื่อเล่น: น้ำ; 6 พฤษภาคม พ.ศ. 2537 – ) เป็นนักกีฬาวอลเลย์บอลหญิงชาวไทย ผู้ทำหน้าที่ในตำแหน่งมือเซ็ต และเธอเคยเป็นผู้เล่นตัวหลักของทีมสโมสรช้าง
เดือนมกราคม พ.ศ. 2552 ชุติกาญจน์ พลไชย ได้เป็นนักกีฬาวอลเลย์บอลให้กับมหาวิทยาลัยภาคตะวันออกเฉียงเหนือ ในการแข่งขันกีฬามหาวิทยาลัยแห่งประเทศไทย ครั้งที่ 36
ในปี พ.ศ. 2555 ชุติกาญจน์ซึ่งเป็นตัวแทนโรงเรียนหนองเรือวิทยา ได้เป็นหนึ่งในผู้ได้รับการคัดเลือกให้ทำหน้าที่ร่วมกับทีมชาติไทย ในการแข่งขันวอลเลย์บอลระดับนานาชาติ
วันที่ 30 พฤศจิกายน พ.ศ. 2556 ชุติกาญจน์ได้ทำหน้าที่ร่วมสังกัดสโมสรวอลเลย์บอลไอเดีย-ขอนแก่น ในการแข่งขันวอลเลย์บอลการกุศลนัดพิเศษ เพื่อมอบรายได้แก่โรงเรียนโสตศึกษา จังหวัดขอนแก่น โดยได้พบกับทีมสโมสรวีทีวี บินห์เดียนลองอัน จากประเทศเวียดนาม ซึ่งการแข่งขันนัดดังกล่าว ทีมของเธอเป็นฝ่ายชนะได้ทั้ง 3 เซ็ต
ส่วนในเดือนมกราคม พ.ศ. 2557 เธอได้เป็นตัวแทนมหาวิทยาลัยภาคตะวันออกเฉียงเหนือ ในการแข่งขันกีฬามหาวิทยาลัยแห่งประเทศไทย ครั้งที่ 41 ซึ่งทีมของเธอเป็นฝ่ายแพ้ทีมมหาวิทยาลัยรัตนบัณฑิต ในรอบชิงชนะเลิศ ที่ 1-3 เซ็ต
และในเดือนมกราคม พ.ศ. 2558 เธอได้เป็นตัวแทนมหาวิทยาลัยภาคตะวันออกเฉียงเหนือ เข้าการแข่งขันกีฬามหาวิทยาลัยแห่งประเทศไทย ครั้งที่ 42 โดยทีมของเธอได้เป็นฝ่ายชนะทีมมหาวิทยาลัยกรุงเทพ ในรอบชิงอันดับ 3 ที่ 3-2 เซ็ต
ฌอน วอลต์แมน
ฌอน ไมเคิล วอลต์แมน (Sean Michael Waltman) เกิดวันที่ 13 กรกฎาคม ค.ศ. 1972 นักมวยปล้ำอาชีพชาวอเมริกันอดีตสังกัดเวิลด์เรสต์ลิงเฟเดเรชัน(WWF, ปัจจุบันเรียกว่า WWE) ภายใต้ชื่อ วัน–ทู–ทรี คิด (1–2–3 Kid) และ เอกซ์-แพก (X-Pac) ในช่วงระหว่างปี 1993 และ 2002, เวิลด์แชมเปี้ยนชิพเรสต์ลิง(WCW) ในนาม ซิกซ์ (Syxx) และโทเทิลนอนสต็อปแอคเชินเรสต์ลิง(TNA) ในนาม ซิกซ์-แพก (Syxx-Pac) และ ฌอน วอลต์แมน (Sean Waltman)
เขาได้รับการเซ็นสัญญากับ WWE ทำงานในฐานะตำนาน เขาได้รางวัลจากการชิงแชมป์หลายสมาคมระหว่าง WWE, WCW และ TNA; ส่วนใหญ่เป็นครูเซอร์เวท และแท็กทีม เขาเป็นนักมวยปล้ำคนเดียวเท่านั้นที่เป็นแชมป์เอ็กซ์ดิวิชั่น, แชมป์ครูเซอร์เวท WCW และแชมป์ไลท์เฮฟวี่เวท WWF; นอกจากนี้เขายังได้เป็นแชมป์ครูเซอร์เวท WCW และแชมป์ไลท์เฮฟวี่เวท WWF ในเวลาเดียวกัน
เขาเป็นส่วนหนึ่งของกลุ่ม Kliq กลุ่มนักมวยปล้ำที่มีอิทธิพลอย่างมากต่อเรื่องราว WWF ในช่วงกลางทศวรรษที่ 1990
ปี 2019 เขาได้รับการบรรจุชื่อเข้าสู่ WWE Hall of Fame ในฐานะกลุ่ม DX และปีต่อมา 2020 ได้เข้าในฐานะกลุ่ม nWo
1 –
เอกซ์-แพก
X-Pac
เรือดำน้ำชั้นโอยาชิโอะ
เรือดำน้ำชั้นโอะยะชิโอะ หรือชั้นของเรือดำน้ำดีเซล-ไฟฟ้า แห่งกองกำลังป้องกันตนเองทางทะเลญี่ปุ่น เข้าประจำการในช่วงทศวรรษที่ 1990 โดยมีขนาดใหญ่กว่าเรือดำน้ำชั้นฮะรุชิโอะ ปัจจุบันเข้าประจำการทั้งสิ้น 11 ลำ
โศกนาฏกรรมท่าอากาศยานเตเนรีเฟ
รายชื่อตัวแทนประเทศไทยในงานประกวดนางงามจักรวาล
ต่อไปนี้เป็นรายชื่อของตัวแทนประเทศไทยที่เข้าประกวดนางงามจักรวาล
ตัวแทนชาวไทยในการประกวดนางงามจักรวาล.
งวงสุ่ม
งวงสุ่มหรือโพ้ไฮคุย เป็นไม้เลื้อยเนื้อแข็งในวงศ์ Verbenaceae มักพบเลื้อยในป่าไผ่คล้ายต้นพวงประดิษฐ์ ยอดอ่อนและใบมีขน ด้านล่างของใบมีขนแข็งสาก ดอกช่อออกที่ปลายยอด มีดอกย่อยจำนวนมาก ริ้วประดับสีชมพู ออกดอกช่วงมกราคม – มีนาคม พบครั้งแรกที่อำเภอศรีสวัสดิ์ จังหวัดกาญจนบุรี โดยหมอคาร์ ชาวไอริชเมื่อ 7 มกราคม พ.ศ. 2469 ชื่อสปีชีส์ตั้งเป็นเกียรติแก่ประเทศไทย
Congea siamensis
กระเจาน้อย
กระเจาน้อย เป็นไม้ล้มลุกในวงศ์ Tiliaceae เปลือกลำต้นเหนียว และลอกออกได้ตามแนวยาวตลอดลำต้น ใบเดี่ยว เป็นใบบางดอกเดี่ยว ออกตรงข้าม กลีบดอก 5 กลีบ สีขาว ผลทรงกระบอกแห้งแล้วแตก ออกดอกช่วงเดือนตุลาคม – ธันวาคม พบครั้งแรกในไทยเมื่อ 16 ตุลาคม พ.ศ. 2456 ที่จังหวัดตาก ชื่อสปีชีส์ตั้งเป็นเกียรติแก่ประเทศไทย
Corchorus siamensis
ชิงช้าชาลี
ชิงช้าชาลีหรือบอระเพ็ดตัวผู้ เป็นพืชในวงศ์ Menispermaceae เป็นไม้เถาคล้ายบอระเพ็ดต่างกันที่เถาเกลี้ยง ไม่มีตุ่ม ใบเดี่ยวรูปหัวใจ ดอกตัวผู้เป็นช่อสีเหลือง ดอกตัวเมียเป็นดอกเดี่ยว ผลกลม ฉ่ำน้ำ ใบรสขม ใช้ฆ่าพยาธิ ใบอ่อนบดผสมนม ใช้ทาแก้ไฟลามทุ่ง
Tinospora baenzigeri
สมเด็จพระราชาธิบดีซัลมานแห่งซาอุดีอาระเบีย
โชโงะ โทอิโมโตะ
โชโงะ โทอิโมโตะ (; 25 มิถุนายน ค.ศ. 1987 — ) เป็นนักกีฬาวอลเลย์บอลชายชาวญี่ปุ่น ผู้ทำหน้าที่ร่วมสังกัดเจที ธันเดอร์
Go! พรินเซส พรีเคียว
Go! พรินเซส พรีเคียว (Go! Princess Precure) เป็น อนิเมะ ในซีรีส์ของ พริตตี้เคียว ลำดับที่ 12 ผลิตโดย Toei Animation
นานมาแล้ว ฮารุโนะ ฮารุกะ ได้พบกับเด็กผู้ชายแปลกหน้าที่มีชื่อว่า "คานาตะ" เขาได้มอบคีย์แปลกประหลาดให้กับเธอและสัญญากันไว้ว่าเธอจะไม่ยอมแพ้ต่อความฝัน ไม่กี่ปีต่อมา ฮารุกะที่อายุ 13 ปี ก็เข้าศึกษาต่อที่สถาบันโนเบิ้ล โรงเรียนประจำสำหรับเด็กหญิงและเด็กชายและถึงแม้ตอนนี้เธอก็ยังคงหวงแหนความฝันที่จะเป็นเจ้าหญิง ดั่งเช่นในนิทานที่ล้ำค่าของเธอเอง วันหนึ่งฮารุกะก็ได้พบกับภูติ 2 ตนจากอาณาจักรแห่งความหวัง (โฮปคิงด้อม) พัฟและอโรม่าที่กำลังถูกศัตรูไล่ตาม พวกเขาบอกเธอว่าตอนนี้อาณาจักรของพวกเขากำลังถูกรุกรานโดยแม่มดดิสเปียร์ที่เปลี่ยนความฝันให้กลายเป็นความสิ้นหวังและทำให้ผู้คนในอาณาจักรแห่งความหวัง (โฮปคิงด้อม) ถูกขังไว้ในประตูแห่งความสิ้นหวัง ด้วยความบังเอิญและไม่มีทางเลือก ภูติทั้ง 2 ตนจึงมอบพรินเซสเพอร์ฟูมให้แก่ฮารุกะ ทำให้ฮารุกะสามารถแปลงร่างเป็นเคียวฟลอร่า พรินเซสพรีเคียวที่สามารถต่อกรกับดิสเปียร์ได้ ในภายหลัง ไคโด มินามิ (เคียวเมอร์เมด) และอามาโนะงาวะ คิราระ (เคียวทวิงเกิ้ล) มาร่วมต่อสู้ในฐานะพรินเซสพรีเคียวเพื่อรวบรวมคีย์ที่จะเปิดประตูแห่งความฝันและปกป้องความฝันของผู้คนจากความสิ้นหวัง
เคียวฟลอร่า (Cure Flora) / ฮารุโนะ ฮารุกะ (Haruno Haruka)
"เจ้าหญิงแห่งบุปผาที่เบ่งบานอย่างภาคภูมิ เคียวฟลอร่า!"
"Precure Floral Tourbillon!"
"Precure Trinity Lumiere!"
"Precure Rose Tourbillon!"
"Precure Lys Tourbillon!"
"Precure Trinity Explosion!"
"Precure Éclat Espoir!"
"Precure Grand Printemps!"
"Precure Sakura Turbulence!"
"Precure Grand Libération!"
"Precure Halloween Eclair!"
เคียวเมอร์เมด (Cure Mermaid) / ไคโด มินามิ (Kaido Minami)
"เจ้าหญิงแห่งท้องทะเลอันกระจ่างแจ่มชัด เคียวเมอร์เมด!"
"Precure Mermaid Ripple!"
"Precure Frozen Ripple!"
"Precure Bubble Ripple!"
"Precure Coral Maelstrom!"
เคียวทวิงเกิ้ล (Cure Twinkle) / อามาโนะงาวะ คิราระ (Amanogawa Kirara)
"เจ้าหญิงแห่งดวงดาวที่ส่องประกาย เคียวทวิงเกิ้ล!"
"Precure Twinkle Humming!"
"Precure Full Moon Humming!"
"Precure Meteor Humming!"
"Precure Galaxy Chorus!"
เคียวสการ์เล็ต (Cure Scarlet) / พรินเซสโฮปดีไลท์โทวะ (Princess Hope Delight Towa) / อาคางิ โทวะ (Akagi Towa) / ทไวไลท์ (Twilight)
"เจ้าหญิงแห่งเปลวเพลิงสีแดงฉาน เคียวสการ์เล็ต!"
สีประจำตัว : "สีดำ Twilight" , "สีแดง Cure Scarlet"
"Precure Phoenix Blaze!"
"Precure Scarlet Illusion!"
"Precure Scarlet Spark!"
"Precure Scarlet Flame!"
"Precure Scarlet Prominence!"
พัฟ (Pafu)
ภูติที่มีลักษณะคล้ายสุนัขที่มาจากอาณาจักรแห่งความหวัง (โฮปคิงด้อม) พร้อมกับอโรม่าพี่ชาย เพื่อที่จะตามหาพรินเซสพรีเคียว ชื่นชอบแฟชั่นและมักจะสะดุดหกล้มเพราะผมที่ยาวเกินไปบ่อยๆ เธอเป็นเมดฝึกหัดประจำพระราชวัง เธอจะเปลี่ยนร่างจนมีรูปร่างคล้ายกับเด็กผู้หญิงได้ในช่วงระหว่างเลซซั่นแฟรี่พาวเวอร์ของมิสชาร์มัวร์และในยามที่อยากเป็นประโยชน์เพื่อพรินเซสพรีเคียวอย่างแท้จริงก็จะถูกเดรสอัพและสามารถฉายแสงที่ช่วยเยียวยารักษาได้และดูเหมือนว่าเมื่อกลับไปอยู่ที่อาณาจักรแห่งความหวัง (โฮปคิงด้อม) ก็สามารถใช้รูปร่างแบบมนุษย์ได้เช่นกัน
อโรม่า (Aroma)
ภูติที่มีรูปร่างเหมือนนกแก้วที่มาจากอาณาจักรแห่งความหวัง (โฮปคิงด้อม) พร้อมกับพัฟน้องสาว ซึ่งถูกพวกเซ็ตสึบอร์กรุกราน เพื่อที่จะกอบกู้อาณาจักรแห่งความหวัง (โฮปคิงด้อม) กลับคืนมาจึงออกตามหาพรินเซสพรีเคียว เขายังอยู่ในช่วงพ่อบ้านฝึกหัดประจำพระราชวังจะเปลี่ยนร่างจนมีรูปร่างคล้ายกับเด็กผู้ชายได้ในช่วงระหว่างเลซซั่นแฟรี่พาวเวอร์ของมิสชาร์มัวร์และในยามที่อยากเป็นประโยชน์เพื่อพรินเซสพรีเคียวอย่างแท้จริงก็จะถูกเดรสอัพและสามารถฉายแสงที่ช่วยเยียวยารักษาได้และดูเหมือนว่าเมื่อกลับไปอยู่ที่อาณาจักรแห่งความหวัง (โฮปคิงด้อม) ก็สามารถใช้รูปร่างแบบมนุษย์ได้เช่นกัน
พรินซ์โฮปแกรนด์คานาตะ (Prince Hope Grand Kanata)
เจ้าชายแห่งอาณาจักรแห่งความหวัง (โฮปคิงด้อม) เมื่อนานมาแล้วเขาได้พบกับฮารุกะ เขาได้มอบเดรสอัพคีย์และสอนเธอเรื่องความสำคัญของความฝัน เขาเป็นกำลังใจสำคัญของฮารุกะและในการกอบกู้อาณาจักรแห่งความหวัง (โฮปคิงด้อม) เขาจึงมอบพรินเซสเพอร์ฟูมแก่พัฟและอโรม่าเพื่อไปตามหาพรินเซสพรีเคียวในโลกมนุษย์ มีความสามารถในการสีไวโอลิน เขาเป็นพี่ชายของโทวะและมีม้าที่ซื่อสัตย์ชื่อวิช เมื่อครั้งตอนที่ช่วยโทวะจากดิสเปียร์ ทำให้เขาต้องต่อสู้จนสูญเสียทั้งพลัง ความฝันและความทรงจำแต่เขาได้ความทรงจำกลับมาก็เพราะมีความฝันใหม่ที่อยากปกป้องความฝันของฮารุกะ
มิสชาร์มัวร์ (Miss Shamour)
ภูติที่มีลักษณะคล้ายแมว เธอเป็นรอยัลทิชเชอร์ที่พบได้ในพรินเซสเลซซั่นแพด คอยสอนบทเรียนต่างๆ ให้แก่พวกฮารุกะเพื่อให้กลายเป็นเจ้าหญิงที่เพรียบพร้อม เธอสามารถเปลี่ยนร่างเป็นมนุษย์ได้ อีกทั้งเธอยังเป็นผู้สอนไวโอลินแก่คานาตะอีกด้วย
ฮารุโนะ อิบูกิ (Haruno Ibuki)
คุณพ่อของฮารุกะ
ฮารุโนะ โมเอะ (Haruno Moe)
คุณแม่ของฮารุกะ
ฮารุโนะ โมโมกะ (Haruno Momoka)
น้องสาวของฮารุกะ
ไคโด สึคาสะ (Kaido Tsukasa)
คุณพ่อของมินามิ
ไคโด มาสึมิ (Kaido Masumi)
คุณแม่ของมินามิ
ไคโด วาตารุ (Kaido Wataru)
พี่ชายของมินามิ
ทีน่า (Tina)